རྒྱལ་སྨད་དགོན།

མཚན་གཞན་ལ། རྒྱལ་སྨད་ཟླ་ཞོལ་ལྷ་ཁང་ཞེས་ཞུ། མྱང་མཚོ་དགོན་ནས་སྤྱི་ལེ་༡༠ཙམ་སྤྱིར་འཁོར་ལམ་བརྒྱུད་དེ་སོང་ན་རྒྱལ་སྨད་གྲོང་གི་ནུབ་བྱང་གི་རི་ལྡེབས་སུ་དགོན་དེ་མཇལ་བ་ཡིན། དགོན་དེ་ནི་ཐོག་མར་རྒྱལ་སྨད་ཤར་ཞེས་ད་ལྟའི་དགོན་དེའི་ཤར་ངོས་རི་ལྡེབས་སུ་དགོན་ཤུལ་ཡོད་པ་ལ། ད་ལྟའི་དགོན་གནས་དེར་༡༩༨༤ལོར་ཐོག་མར་ཉམས་ལེན་པ་སྐུ་ཞབས་ངག་དབང་དོན་གྲུབ་ལགས་ཀྱིས་མཚམས་ཁང་ཞིག་བསྐྱོན་གནང་མཛད། དེ་རྗེས་རྒྱལ་སྨད་གྲོང་གི་ཟླ་ཞོལ་ཞེས་པའི་ཁྱིམ་ཚང་ནས་རྒྱུ་སྦྱར་གྱིས་ད་ལྟའི་བཙུན་མའི་དགོན་དེ་རྟེན་གསུམ་དང་བཅས་གསར་བཞེངས་གནང་སྟབས་ཟླ་ཞོལ་ལྷ་ཁང་ཞེས་པའི་མཚན་དེ་ལྟར་བྱུང་། ད་ལྟ་བཙུན་མ་རྣམས་ཀྱི་ས་ལུགས་ཕྱག་ལེན་གནང་བ་ཡིན།

ཡང་དེ་ནས་རིམ་བཞིན་སོང་ན་གཡུལ་ཞེས་པར་གཡུལ་དགོན་ཞེས་པའི་གྲྭ་དགོན་དང་། དེ་ནས་རིམ་བཞིན་སོང་ན་ཉི་ཕུག་བཙུན་མའི་དགོན་དང་། ཡང་རྒྱལ་སྨད་ཀྱི་རི་རྒྱུད་དེད་ནས་རིམ་བཞིན་སོང་ན་མཁར་སྟོད་ཞེས་པ་ན་ཕུ་སྟོད་བཙུན་མའི་དགོན་ཞེས་པ་སོགས་མཇལ་རྒྱུ་ཡོད།